*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 23ης Ιουλίου 1986

όσον αφορά τα ειδικά προγράμματα σχετικά με τη μεταποίηση και την εμπορία αλιευτικών προϊόντων στο Ηνωμένο Βασίλειο για την περίοδο 1985-1989, που διαβίβασε το Ηνωμένο Βασίλειο σύμφωνα με τις διατάξεις του κανονισμού (ΕΟΚ) αριθ. 355/77 του Συμβουλίου

(Το κείμενο στην αγγλική γλώσσα είναι το μόνο αυθεντικό)

(86/386/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών και αλιευτικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 5,

Εκτιμώντας:

ότι το Ηνωμένο Βασίλειο ανακοίνωσε στην Επιτροπή τρία ειδικά προγράμματα σχετικά με τη μεταποίηση και την εμπορία των αλιευτικών προϊόντων στη Σκοτία, στη Βόρεια Ιρλανδία και στην Αγγλία και Ουαλία στις 24, 26 και 30 Απριλίου 1985, αντιστοίχως, και ότι ανακοίνωσε τελευταία, στις 28 Απριλίου 1986, συμπληρωματικά στοιχεία γι' αυτά τα προγράμματα·

ότι τα προγράμματα αυτά είναι σύμφωνα με τις διατάξεις του άρθρου 2 του κανονισμού (ΕΟΚ) αριθ. 355/77·

ότι τα προγράμματα αυτά συμβάλλουν στην επίτευξη των στόχων της κοινής αλιευτικής πολιτικής και ότι περιλαμβάνουν τα στοιχεία που αναφέρονται στο άρθρο 3 του εν λόγω κανονισμού·

ότι πρέπει να υπάρχει συνοχή μεταξύ των παρόντων προγραμμάτων και των πολυετών προγραμμάτων προσανατολισμού που αφορούν την αναδιάρθρωση, τον εκσυγχρονισμό και την ανάπτυξη του τομέα της αλιείας και την ανάπτυξη του τομέα της υδατοκαλλιέργειας στο Ηνωμένο Βασίλειο, που εγκρίθηκαν από την Επιτροπή με τις αποφάσεις 85/291/ΕΟΚ (3) και 85/292/ΕΟΚ (4)·

ότι τα μέτρα που προβλέπονται η παρούσα απόφαση είναι σύμφωνα με τη γνώμη που διατύπωσαν από κοινού η Μόνιμη Επιτροπή Γεωργικών Διαρθρώσεων κσι η Μόνιμη Επιτροπή Διαρθρώσεων της Αλιείας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα τρία προγράμματα σχετικά με τη μεταποίηση και την εμπορία των αλιευτικών προϊόντων στη Σκοτία, Βόρεια Ιρλανδία και στην Αγγλία Ουαλία, που ανακοίνωσε το Ηνωμένο Βασίλειο στις 24, 26 και 30 Απριλίου 1985 αντίστοιχα, και συμπληρώθηκαν τελευταία στις 28 Απριλίου 1986, τα βασικά στοιχεία των οποίων εκτίθενται στο παράρτημα Ι, εγκρίνονται, με την επιφύλαξη των διατάξεων του παραρτήματος ΙΙ.

Άρθρο 2

Η παρούσα απόφαση απευθύνεται στο Ηνωμένο Βασίλειο.

Βρυξέλλες, 23 Ιουλίου 1986.

Για την Επιτροπή

Antonio CARDOSO E CUNHA

Μέλος της Επιτροπής

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 362 της 31. 12. 1985, σ. 8.

(3) ΕΕ αριθ. L 157 της 15. 6. 1985, σ. 43.

(4) ΕΕ αριθ. L 157 της 15. 6. 1985, σ. 46.

ΠΑΡΑΡΤΗΜΑ Ι

ΒΑΣΙΚΑ ΣΤΟΙΧΕΙΑ ΤΩΝ ΠΡΟΓΡΑΜΜΑΤΩΝ ΟΣΟΝ ΑΦΟΡΑ ΤΗΝ ΚΟΙΝΗ ΔΡΑΣΗ ΓΙΑ ΤΗ ΒΕΛΤΙΩΣΗ ΤΩΝ ΣΥΝΘΗΚΩΝ ΜΕΤΑΠΟΙΗΣΗΣ ΚΑΙ ΕΜΠΟΡΙΑΣ ΤΩΝ ΑΛΙΕΥΤΙΚΩΝ ΠΡΟΪΟΝΤΩΝ ΠΟΥ ΕΧΕΙ ΚΑΤΑΡΤΙΣΕΙ ΤΟ ΗΝΩΜΕΝΟ ΒΑΣΙΛΕΙΟ ΣΤΑ ΠΛΑΙΣΙΑ ΤΟΥ ΚΑΝΟΝΙΣΜΟΥ (ΕΟΚ) αριθ. 355/77

1. Αντικείμενο των προγραμμάτων

Τα προγράματα ασχολούνται με όλες τις πλευρές της μεταποίησης, αποθεματοποίησης και εμπορίας των ιχθύων (περιλαμβανομένων και των οστρακοειδών) από την εκφόρτωση έως την αγορά λιανικής πώλησης)· επεκτείνονται επίσης και στη μεταποίηση εκτρεφόμενων ιχθύων και εντοσθίων ιχθύων.

2. Καθορισμός της καλυπτόμενης γεωγραφικής περιοχής

Ολόκληρο το Ηνωμένο Βασίλειο.

3. Διάρκεια των προγραμμάτων

Ο υπολογιζόμενος χρόνος για την εκτέλεση των προγραμμάτων είναι πέντε έτη (από την 1η Ιανουαρίου 1985 έως τις 31 Δεκεμβρίου 1989).

4. Στόχοι των προγραμμάτων

Την ευθύνη για τις αποφάσεις όσον αφορά την επένδυση στον τομέα αυτό έχει αποκλειστικά η βιομηχανία έτσι ώστε οι αποφάσεις αυτές να ληφθούν σε καθαρά εμπορική βάση. Τα προγράμματα αποβλέπουν στο να στηρίξουν τα επιτεύγματα των προηγούμενων προγραμμάτων ενθαρρύνοντας τη βιομηχανία να συνεχίσει:

- να προσαρμόζεται στις σημαντικές αλλαγές στους τύπους ανεφοδιασμού και διαθεσιμότητας (περιλαμβανομένων και των εποχιακών διακυμάνσεων) των σπουδαιότερων κατηγοριών ιχθύων,

- να ανταποκρίνεται στις σημαντικές αλλαγές στη φύση των απαιτήσεων του καταναλωτή και στις ανάλογες τάσεις στην παρουσίαση και συσκευασία των ιχθύων και αλιευτικών προϊόντων τόσο για την οικιακή κατανάλωση όσο και για τη βιομηχανία τροφοδοσίας,

- να επιτύχει αυτούς τους στόχους λαμβάνοντας δεόντως υπόψη τους τοπικούς παράγοντες γι' αυτές τις επενδύσεις που μπορεί να είναι προσανατολισμένες προς πόρους (κοντά σε σημεία εκφόρτωσης) ή προς αγορές (κοντά στα σπουδαιότερα κέντρα μεταποίησης, εμπορίας ή κατανάλωσης).

5. Προβλεπόμενες ενέργειες και προτεραιότητες

- βελτίωση της ποιότητας, νωπότητας και υγιεινής των προϊόντων,

- αύξηση και βελτίωση της ικανότητας να ελέγχονται, εναποθηκεύονται και μεταποιούνται ποικίλες ποσότητες και τύποι ιχθύων στα και από τα σημεία εκφόρτωσης μέσω του δικτύου μεταποίησης και διανομής,

- προσαρμογή και αύξηση των εγκαταστάσεων μεταποίησης για να παραχθεί ένα ευρύτερο φάσμα μεταποιημένων και τιθέμενων σε εμπορία προϊόντων, ιδίως των προϊόντων με προστιθέμενη αξία,

- μείωση του κόστους λειτουργίας και αύξηση της αποδοτικότητας και της παραγωγής.

6. Οι υπολογιζόμενες ανάγκες επένδυσης

(σε εκατομμύρια £ Irl.)

1.2.3 // // // // ΒΟΡΕΙΑ ΙΡΛΑΝΔΙΑ // // // Μεταποίηση και εμπορία // 2 // 2 // // // // ΣΚΟΤΙΑ // // // Εγκαταστάσιεις μεταποίησης // 20 // // Κονσερβοποιΐα // 3 // // Αποθεματοποίηση και κατάψυξη // 4 // // Εμπορία, συσκευασία, διανομή και μεταφορά // 3 // // // // // // 30 // 30 // // // // ΑΓΓΛΙΑ ΚΑΙ ΟΥΑΛΙΑ // // // Προσαρμογή και βελτίωση των υπαρχουσών εγκαταστάσεων εμπορίας και μεταποίησης // 30 // // Δημιουργία νέων εγκαταστάσεων εμπορίας και μεταποίησης // 8 // // Επένδυση στη μεταποίηση και εμπορία όσον αφορά τους τομείς οστρακοειδών και εκτροφής ιχθύων // 15 // // Λιμενικές εγκαταστάσεις και διανομή // 12 // // // // // // 65 // 65 // // // // ΗΝΩΜΕΝΟ ΒΑΣΙΛΕΙΟ // // 97 // // //

ΠΑΡΑΡΤΗΜΑ ΙΙ

ΤΕΛΙΚΑ ΣΥΜΠΕΡΑΣΜΑΤΑ

1. Η Επιτροπή πιστοποιεί ότι τα τρία προγράμματα που υπέβαλε το Ηνωμένο Βασίλειο τα οποία συνιστούν το πλαίσιο για μελλοντικές κοινοτικές και εθνικές χρηματοδοτικές συμμετοχές αποτελεί κατάλληλη βάση για να διευκολυνθεί η ανάπτυξη της μεταποίησης και εμπορίας αλιευτικών προϊόντων.

Για το σκοπό αυτό, η Επιτροπή θα ήθελε να τονίσει ότι η ενδεχόμενη εξέλιξη της μεταποίησης και της εμπορίας των προϊόντων της αλιείας πρέπει να ενταχθεί στα πλαίσια της προβλεπόμενης εξέλιξης των πόρων καθώς και των συνεπειών και των στόχων των πολυετών προγραμμάτων προσανατολισμού για τους τομείς του αλιευτικού στόλου και της υδατοκαλλιέργειας.

2. Δεδομένου ότι τα κοινοτικά διαρθρωτικά μέτρα όσον αφορά την αναδόμηση του αλιευτικού στόλου και την εξέλιξη της υδατοκαλλιέργειας λήγουν στο τέλος του 1986, η Επιτροπή επιφυλάσσεται να εξετάσει πάλι τα παρόντα προγράμματα την κατάλληλη στιγμή, έτσι ώστε τα διαρθρωτικά μέτρα τα σχετικά με τον αλιευτικό στόλο και την υδατοκαλλιέργεια, που προβλέπονται για το 1987 και μετά, να ληφθούν και ανάλογα με την κατάσταση του τομέα της μεταποίησης και της εμπορίας των προϊόντων της αλιείας.

3. Επιπλέον, οι επενδύσεις, που αφορούν τα προϊόντα που προορίζονται για την ανθρώπινη κατανάλωση και που δεν περιλαμβάνονται στο παράρτημα ΙΙ της συνθήκης, θα εξετασθούν λαμβάνοντας ιδιαίτερα υπόψη τις διατάξεις του άρθρου 7 του κανονισμού (ΕΟΚ) αριθ. 355/77. Αυτά τα προϊόντα οφείλουν να περιλαμβάνουν ένα σημαντικό μέρος ψαριών.

4. Λαμβάνοντας υπόψη την κατάσταση που επικρατεί σε κοινοτικό επίπεδο στην αγορά των παραδοσιακών κονσερβών σαρδελών, η Επιτροπή διευκρινίζει ότι κατά την εκτέλεση των παρόντων προγραμμάτων δεν θα πρέπει να χορηγηθεί καμιά βοήθεια σε επενδύσεις στόχος των οποίων είναι η αύξηση της παραγωγικής ικανότητας αυτού του είδους προϊόντων.

5. Η Επιτροπή υπενθυμίζει ότι οι προβλέψεις για επενδύσεις που περιέχονται στα παρόντα προγράμματα δεν προδικάζουν ενδεχόμενες κοινοτικές χρηματικές συνδρομές.